open-index/open-wikipedia-markdown huggingface dataset:
Lorentz Gedde-Dahl

**Lorentz Gedde-Dahl** (født 1946) er en norsk arkitekt som har tegnet flere hundre boliger samt en rekke hoteller og leilighetsbygg.

## Bakgrunn
Han er oppvokst på Vettakollen, fikk skistipend og reiste til Canada for å studere ved McGill University. Etter uteksaminering (*siv.ark.*) i 1971 jobbet han noen år hos Bauer & Bech. Gedde-Dahl drev fra 1981 egen praksis fra sitt kontor i Bygdøy allé.

## Arkitektur (eksempler)
Lorentz Gedde-Dahl ble engasjert til å tegne et nytt konferansehotell ved E6 på Skjetten i Lillestrøm kommune; hotellet ble bygd i 1985 og fikk navnet Quality Hotel Olavsgaard.

Gedde-Dahls villa for Terje Høili i Fredrikstad ble i 2008 omtalt som landets største enebolig.

## Bildegalleri

Air olavsgard (cropped).jpg | Olavsgaard hotell, Skjetten, 1985
Fishing boat Florø (cropped).jpg| Quality Hotell, Florø, 1997
Vøringsfoss hotell i Eidfjord (cropped).jpg | Vøringsfoss hotell, Eidfjord, 2001
Industrigata 58.jpg | Industrigata (Oslo) 58, 2002


## Familie
Lorentz Gedde-Dahl tilhører slekten Gedde. Han har seks barn, deriblant OL-alpinisten Caroline Gedde-Dahl (født 1973).

## Referanser
Österlånggatan

**Österlånggatan** er en gate i Gamla stan i Stockholm, som strekker seg i nord-sørlig retning fra Slottsbacken til Järntorget.

## Historikk

Österlånggatan gikk akkurat som Västerlånggatan like utenfor bymuren og var en av Gamla stans hovedgater. Gaten nevnes allerede på 1400-tallet med navnet *Långa gatan*. I 1558 brukes navnet *Østra long gatan* og i 1593 *Østralånggatenn*.

På 1600-tallet ble Skeppsbron anlagt, og den ble da den østligste hovedgaten. Dermed mistet *Östra långgatan* sin betydning som hovedgate. I dag spiller Österlånggatan som turistgate en mer bortgjemt rolle enn Västerlånggatan. Her er takten noe roligere og butikkene mindre preget av souvenirer. 

Portalen på Österlånggatan 37 stammer fra 1600-tallet og ble trolig lagd av steinhuggermesteren Johan Wendelstam fra Tyskland. Over porten finnes en inskripsjon med den nederlandske teksten *GAET. HET. WEL. MEN. HEEFT. VEEL. VRINDEN. KERT. HET. LÜCK. WIE. KAN. SE. VINDEN* (omtrent: *Går det väl, har man många vänner. Vänder lyckan - var då finna dem?*). Språket tyder på at bestilleren kom fra Holland. 

På Österlånggatan 51 finnes den klassiske restauranten *[[Den gyldene freden]]*, grunnlagt i 1722 og en av Stockholms eldste gjenværende på samme adresse.

## Bygninger og institusjoner (utvalg)
*Baggensgatan 27 / Österlånggatan 28
*Marsyasteatern, Österlånggatan 13
*Den gyldene freden, Österlånggatan 51
*Fem små hus, Österlånggatan / Nygränd

## Interessante kvartaler (utvalg)
;Fra nord til sør, østsida:
*Bootes-kvartalet, Österlånggatan 3-7
*Orpheus-kvartalet, Österlånggatan 9
*Marsyas-kvartalet, Österlånggatan 11-13
*Python-kvartalet, Österlånggatan 15
*Diana-kvartalet, Österlånggatan 17
*Bacchus-kvartalet, Österlånggatan 19
*Pollux-kvartalet, Österlånggatan 21-23
*Castor-kvartalet, Österlånggatan 25-27
*Apollo-kvartalet, Österlånggatan 29-31
*Luna-kvartalet, Österlånggatan 33-35
*Callisto-kvartalet, Österlånggatan 37
*Glaucus-kvartalet, Österlånggatan 39-41
*Phoebus-kvartalet, Österlånggatan 43-45
*Argus-kvartalet, Österlånggatan 47-51

;Fra nord til sør, vestsida:
*Pegasus-kvartalet, Österlånggatan 2-12
*Perseus-kvartalet, Österlånggatan 14-28
*Medea-kvartalet, Österlånggatan 30
*Venus-kvartalet, Österlånggatan 32
*Trivia-kvartalet, Österlånggatan 34

## Se også
* Kvartaler i Gamla stan

## Referanser




## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. side 63. Libris 7269073. ISBN 91-38-90777-1
*Hasselblad, Björn; Lindström, Frans (1979). *Stockholmskvarter: vad kvartersnamnen berättar.* Stockholm: Almqvist & Wiksell / Geber. side 14. Libris 7219146. ISBN 91-20-06252-4

## Eksterne lenker
*
Solspeilet på Jørpeland

**Solspeilet** eller *The Norwegian Stonehenge* er en skulptur laget av Stian Heimlund Skjæveland i 2016 og plassert på Klungholmen i skjærgården utenfor Jørpeland i Strand kommune. Kunstverket er produsert i rustfritt stål og ble offisielt innviet i september 2016 av ordføreren i Strand kommune.

Solspeilet kan ses fra Nasjonal turistvei og fra turstien på Jørpelandsholmen. Skulpturen er 8 meter høy og pyramideformet; sidene er dekorert med historiske symboler, runer og ornamenter fra blant annet Osebergskipet. I en sirkel rundt den smale stålpyramiden er det plassert av 12 høye, smale natursteiner som ligner bautasteiner, og er ment å bringe tankene hen til Stonehenge-monumentet i England.

## Se også

* Solspeil
* Solspeilet på Rjukan

## Referanser


## Eksterne lenker
Juvvatnet (Lom)

**Juvvatnet** er en innsjø i Lom kommune i Innlandet. Vatnet ligger i Jotunheimen, rundt fem kilometer nordøst for Galdhøpiggen. Med en høyde på  meter over havet er Juvvatnet en av Norges høyest beliggende innsjøer.

På østsida av vatnet ligger Juvasshytta.

## Referanser
Twitch Plays Pokémon

**Twitch Plays ''Pokémon*** (*'TPP*') er et sosialt eksperement og en kanal på [[strømming]]snettsiden [[Twitch]], som består av et [[Crowdsourcing|crowdsourcet]] forsøk på å spille *Pokémon*-videospill ved at brukerne skriver inn kommandoer til spillet gjennom Twitch-kanalens [[chat]].

Prosjektet ble utviklet av en anonym australsk programmerer, og ble startet opp 12. februar 2014 med spillet *Pokémon Red*. Nettstrømmen ble populær og fikk i gjennomsnittet 80 000 seere, mens rundt 10 % av dem deltok i spillet. 1. mars 2014 ble spillet fullført, etter mer enn 16 dagers konstant spilling. Twitch anttok at cirka 1,16 millioner folk deltok totalt, mens 121 000 folk deltok samtidig på det høyeste, i tillegg til at strømmen fikk 55 millioner visninger under eksperementet. 5. desember 2014 mottok Twitch Plays *Pokémon* en [[The Game Awards|Game Award]] i kategorien «Best Fan Creation».

Etter at strømmen ble ferdig med å spille *Pokémon Red*, har kanalen siden gått over til å spille resten av *Pokémon*-spillene, blant annet *Pokémon Crystal*, *Pokémon Emerald*, *Pokémon FireRed*, *Pokémon Platinum*, *Pokémon HeartGold*, *Pokémon Black*, *Pokémon Black Version 2*, *Pokémon X*, *Pokémon Omega Ruby*, *Pokémon Colosseum* og *Pokémon XD''. Eieren av kanalen har tenkt til å fortsette prosjektet så lenge det er interesse for det.

## Referanser


## Eksterne lenker
*
Merkesmann

**Merkesmann** (gno *merkismaðr*) var i middelalderen den personen i hirden som bar kongens merke i strid.

Merkesmannen var en del av hirden. Hirden bestod av unge menn fra gode ætter, som skulle være lojale mot kongen. Merkesmannen var en av dem med høyest rang i hirden, etter stallaren. Merkesmannen blir omtalt allerede på Harald Hårfagres tid. I strid skulle merkesmannen ta vare på kongens *merke*, en fane eller et banner med kongens symbol på. I fredstid ble merkesmannen trolig benyttet som rådgiver for kongen.

Merkesmannen var en del av kongens innerste krets, og fra høymiddelalderen var merkesmannen en del av riksrådet, den rådgivende forsamlingen av adel og geistlige som gav kongen råd om styringen av landet.
## Se også
*Tord Foleson
## Referanser


## Litteratur
*Jon Vidar Sigurdsson, *Norsk historie 800-1300*. Det norske samlaget, Oslo 1999

## Eksterne lenker
* Merkesmann hos Store norske leksikon
Splatoon

***Splatoon*** er et tredjepersonsskytespill utviklet og utgitt av Nintendo på Wii U. Spillet handler om antropomorfiske blekkspruter, som kan skifte mellom blekksprut og menneskelig form. Spilleren kan kontrollere disse blekksprutene, som i menneskelig form kan spre blekk av ulike farger på overflater, og som i blekksprut-form kan gjemme seg i og svømme gjennom blekket. Blekket blir spredt på overflater av våpen som pistoler eller malekoster. *Splatoon* har flere spillemoduser, som 4 mot 4 over internett eller en kampanje for enkeltspillere. 4 mot 4-modusen inkluderer videre flere forskjellige mål, blant annet en som handler om å dekke mest mulig av banen med blekk av fargen til laget før tiden er ute. Denne spillmodusen er kalt *Turf War*.

De andre reglene er:
* *Rainmaker:* Samarbeid med laget å få Rainmakeren på et plattform i fiendens halvdel av banen. Rainmaker kan også brukes som et våpen som kam minne ganske mye på *Inkzooka*, men har lang ladetid for hvert skudd
* *Tower Control:* Samarbeid med laget med å få tårnet til den andre siden av banen. Når minst en person fra hvert lag står å tårnet vil den stoppe å bevege seg helt til det bare er et lag som står på tårnet.
* *Splat Zones:* Samarbeid med laget for å ta kontroll over alle de markerte feltene (Splat Zoner) i banen for å samle inn poeng

*Ranked Battle* har kun *Rainmaker, Tower Control* og *Splat Zones,* mens i *Regular Battle* har kun *Turf War* som mål.

Baner og regler i Ranked Battle endres hvert fjerde time.

*Splatoon* ble lansert den 28. mai 2015 i Japan, og 29. mai samme år i Nord-Amerika og Europa. Spillet fikk positive anmeldelser etter avdukingen  og utgivelsen, der flere var positive til at Nintendo bestemte seg for å entre skytespill-sjangeren med en helt ny spillserie, i tillegg til spillmekanikkene, stilen og lydsporet i spillet. Spillet har derimot høstet kritikk for tynt innhold etter lanseringen, men har senere blitt utvidet med nye arenaer og våpen i form av oppdateringer. *Splatoon* har solgt over 4 millioner eksemplarer etter at det kom ut.

## Referanser


## Eksterne lenker
*
Stevnsgade Basketball

**Stevnsgade Bassketball** er et dansk basketballag i Basketligaen. Laget er basert i København i Danmark.
Iran under Paralympiske vinterleker 2002

**[[Iran]]** deltok under **[[Paralympiske vinterleker 2002]]** i Salt Lake City, USA, fra 9. til 18. mars 2002.

Før lekene i Salt Lake City 2002 hadde ikke Iran vunnet noen medaljer fra de eneste vinterlekene det hadde deltatt i tidligere (1998).

## Medaljer

## Referanser
Petrus Tillaeus

**Petrus Tillaeus**, (også *Tillæus* og *Tilæus*) født 1679 i Falun; død 11. februar 1754 i Stockholm, var en ingeniør og kartograf i Stockholm på 1700-tallet. Tillaeus ble født som sønn til *kyrkoherden* og *kontraktprosten* i Rättvik Andreas Tillaeus og hans første hustru Elisabet Dahlborg. Han var gift med Maria Emmerich.

Tillaeus ble i 1717 byingeniør i Stockholm og ble i 1748 utnevnt til dommer der. I sin funksjonstid som byingeniør produserte han noen svært nøyaktige kart over byen. I 1731 ferdigstilte han i skala 1:4&nbsp;000 en *General Charta öfwer Stockholm med Malmarne* (det såkalte «Tillæi karta»). Med *Malmarne* menes her bydelene utenfor sentrum. Kartet fikk, på bymyndighetenes anbefaling, kongelig privilegium i ti år. Ved hjelp av lån fra byen ble kartet trykket i kobberstikk i 1733, og i 1750 fikk Tillaeus en belønning av byen på 2000 daler. Kartet var til da det største veggkartet som var utgitt over Stockholm. Det ble trykt på 12 blad ved hjelp av 12 trykkplater som deretter ble skjøtet sammen og inneholdt ikke bare gater og torg, men også byens kvartaler, samt apotek og skoler som var listet opp i kartets tettskrevne marg. En ny utgave av kartet ble utgitt i 1925 av Nils Pallin.

Tillaeus produserte også andre skisser og tegninger, som ble brukt i forskningen om Stockholms historie.

## Kilder
* 

## Eksterne lenker
*
Laurence Naismith

**Laurence Naismith** (født **Lawrence Johnson**) (1908–1992) var en engelsk skuespiller. 

Før annen verdenskirg drev han en periode sitt eget teaterensemble. Ved utbruddet av andre verdenskrig deltok han i den britiske hæren som offiser i Royal Artillery.

Han medvirket i musikalfilmen *[[Scoorge (film 1970)|Scoorge]]* (1970) og spøkelsesfilmen *[[The Amazing Mr. Blunden]]* (1972) og spilte kaptein Edward J. Smith i *[[Titanics undergang (film)|Titanics undergang]]* (1958). Hans filmroller omfatter også *Carrington VC* (1954), *Richard III* (1955), *Sink the Bismarck!* (1960), *[[Suzie Wongs verden]]* (1960, *[[Jason og det gylne skinn]]* (1963). Han spilte rollen som Merlin i filmversjon av musicalen *Camelot*, og dukket opp i James Bond-filmen *[[Diamanter varer evig]]* (1971).

## Referanser


## Eksterne lenker
*
Blodsmak

**Blodsmak** er et norsk band etablert tidlig på 2010-tallet, som spiller tung folkrock med tekster på nynorsk.

Bandet var opprinnelig et coverband, men etter at vokalist Tom Ostad hadde oversatt noen av tekstene til nynorsk til positiv respons, startet han å skrive egne låter.– Et lyrisk univers åpnet seg. Det ble mørkt og tungt, og musikken ble også annerledes, litt mer anstrøk av norsk folkemusikk. Det var som om vi fant en nøkkel til et stort åpent rom.I 2012 endret bandet navn fra Rototiller til Blodsmak – en referanse til bandet Godsmack, som de hadde på repertoaret da de spilte coverlåter. 

## Musikalsk stil
Blodsmak har utviklet sin egen hybrid av heavy rock med impulser fra norsk folkemusikk, som de har kalt «hallingcore» eller «nynorsk tungfolk».

I et intervju med musikkmagasinet *[[Norway Rock Magazine]]* trekker Ostad en parallell til hvordan Kaizers Orchestra er kjent for sin urbane mytefortelling, og plasserer Blodsmak «i bygda omringet av ulvefylte skogstrakter». Tekstene handler om død, kjærlighet, svik, sjalusi og tilgivelse, og tar også opp temaer som selvmord og mental helse. Musikken kan, ifølge Ostad, tolkes som lydspor til de mørkere bildene Edvard Munch malte.

## Medlemmer
* Tom Ostad – sang og gitar (2012–)
* Steinar Evant – bass og kor (2012–)
* Magnus Tveiten – sologitar og kor (2013–)
* Vidar Berg – trommer og kor (2017–)
* Håkon Avelsgaard – keyboard (2021–)
* Pål Vegar Leth-Olsen – gitar og kor (2024–)

### Tidligere medlemmer

* Erlend Tiller – gitar (2012)
* Lasse Bjørnar Andersen – trommer (2012–2015)
* Åsgeir Størdal – gitar, kor (2012–2019)
* Geir Johansen – trommer (2016–2017)
* Marek Śliwka – keyboard (2019–2021)

## Diskografi

### Studioalbum
*2014: *Av jord er me komne* (CD), Sveltihel Records
*2016: *Gjennom marg og bein* (CD og LP), Crime Records
*2026: *Tre*, Sveltihel Records

### Livealbum
*2017: *På LIVE' laus* (live-EP), Sveltihel Records

### EP-er, singler, demoer
*2013: *Forsmak* (EP), Sveltihel Records

## Referanser


## Eksterne lenker
*
Bayonetta 2

***Bayonetta 2*** er et actionspill utvikla av PlatinumGames og utgitt av Nintendo på Wii U. Spillet er oppfølgeren til spillet *[[Bayonetta]]* fra 2009, og er regissert av Yusuke Hashimoto og produsert av Atsushi Inaba og Hitoshi Yamagami fra Nintendo, under tilsyn av serieskaperen Hideki Kamiya.

*Bayonetta 2* blei annonsert 13. september 2012, som en eksklusiv tittel for Wii U, til forskjell fra det forrige spillet som kom ut på både Xbox 360 og PlayStation 3. Spillet bruker de samme stemmeskuespillerne som gav stemme til karakterene i *Bayonetta*.

*Bayonetta 2* blei utgitt i september 2014 i Japan og i oktober i resten av verden. En spesialutgave av spillet inkluderte en portering av det originale spillet *Bayonetta* som en separat disk i pakken. Spillet fikk positive anmeldelser, særlig for kampsystemet og de generelle forbedringene fra det første spillet.

## Handling
Det meste av Bayonetta 2 foregår ved det fiktive hellige fjellet Fimbulventr, og den nærliggende byen Noatun - som ligger i Midtøsten. Hovedpersonen Bayonetta reiser til fjellet for å finne *Gates of Hell* i forsøk på redde sin venninne Jeanne. Tilbakevendende karakterer inkluderer blant annet Rodin, som forsyner Bayonetta med kraftige våpen. Og Luka, en journalist som gir Bayonetta verdifull informasjon. Når byen deres blir angrepet, slår Bayonetta seg sammen med en heks og venninne Jeanne. På et tips fra informanten Luka, går Bayonetta til fjellet Fimbulventr, i byen Noatun, som huser en inngang til Inferno.

I Noatun møter hun en gutt som heter Loki, som også forsøker å nå Fimbulventr av årsaker han ikke kan huske. De to inngår en avtale om å reise sammen, ettersom Loki påstår at hans krefter kan være nødvendige for å nå Inferno. Bayonetta kommer frem til Inferno, og reiser inn i dypet for å redde Jeanne. Ved hjelp av Rodin er Bayonetta i stand til å redde Jeannes sjel og gjenopplive henne. Men Loki blir angrepet, av noen som avslører at han er en ung Balder. Bayonetta forsøker å redde Loki fra ham, men Loki mister kontrollen over kreftene sine og sender Bayonetta og Balder 500 år inn i fortiden.

## Referanser


## Eksterne lenker
*
Camelot (musikal)

***Camelot*** er en musikal fra 1960 av Alan Jay Lerner (tekst) og Frederick Loewe (musikk). Den er basert på Arthurlegendene slik disse er gjengitt i T.H. Whites romanserie *The Once and Future King*.

Den første oppsetningen i 1960 var regissert av Moss Hart og gikk på Broadway med 873 forestillinger; den vant fire Tony Awards og førte til flere utenlandske produksjoner og filmen *[[Camelot (film)|Camelot]]* (1967). Musikkalbumet fra musikalen var Amerikas mest solgte LP i 60 uker. 

## Referanser


## Eksterne lenker
*
Bayonetta

***Bayonetta*** er et actionspill utvikla av PlatinumGames og utgitt av Sega. Spillet kom opprinnelig ut i Japan på spillkonsollene Xbox 360 og PlayStation 3 i oktober 2009, og i Europa og Nord-Amerika i januar 2010. Spillet blei seinere gitt ut på Wii U samtidig med oppfølgeren *[[Bayonetta 2]]*, som kom ut i september 2014 i Japan og oktober 2014 i Europa og Nord-Amerika. Spillet ble utgitt til PC 11. april 2017 på Steam.

*Bayonetta* finner sted i Vigrid, en fiktiv by i Europa. Spillet handler om heksa Bayonetta, som kan endre form og bruke flere ulike våpen. Hun behersker også magi, og kan bruke sitt eget hår til å påkalle demoner for å nedkjempe fiendene sine. Spillet bruker et karaktersystem, som gir spillere karakterer avhengig av hvordan de presterer i spillet, og et kampsystem som likner det i *[[Devil May Cry]]*-serien.

## Referanser


## Eksterne lenker
*
Michael Goodliffe

**Lawrence Michael Andrew Goodliffe** (1914–1976) var en britisk skuespiller, best kjent for å spille roller som for eksempel leger, advokater og militære offiserer. Han spilte også noen ganger vanlige arbeidere.

## Biografi
Goodliffe ble født i Bebington i Cheshire, var sønn av en prest og utdannet ved St. Edmund's School i Canterbury og Keble College i Oxford. Han startet sin karriere i repertoarteater i Liverpool før han fortsatte ved Royal Shakespeare Company i Stratford upon Avon. Han sluttet seg til den britiske hæren i begynnelsen av den andre verdenskrig som sekondløytnant i det Kongelige Warwickshire Regiment i februar 1940. Han ble såret i beinet og tatt til fange under slaget om Dunkerque. Goodliffe var feilaktig blitt oppført som drept i aksjon, og endatil hans nekrolog publisert i en avis. Han tilbragte resten av krigen som fange i Tyskland.

Mens han var i fangenskap produserte og spilte han (og i noen tilfeller skrev han) skuespill og sketsjer for å underholde sine medfanger. Disse omfattet to produksjoner av William Shakespeare's *[[Hamlet]]*, en i Tittmoning, og den andre i Eichstätt der han spilte tittelrollen. Han produserte den første iscenesettelsen av Noël Coward's *Post Mortem* i Eichstätt. 

Etter krigen gjenopptok han sin profesjonelle karriere. Så vel som i teater, arbeidet han både i film og TV. Han dukket opp i *The Wooden Horse* i 1950 og i andre filmer om krigsfanger. Hans mest kjente film ble ''A Night to Remember'' (1958), hvor han spilte Thomas Andrews, RMS «Titanic»s konstruktør. Hans mest kjente TV-serien var *Sam* (1973–75) hvor han spilte en arbeidsledig kullgraver fra Yorkshire. Han opptrådte også sammen med John Thaw og James Bolam i 1967 i TV-serien *Inheritance.*

Goodliffe led av depresjon og fikk et sammenbrudd i 1976 da han var øvde for en gjenopptagelse av *[[Equus (skuespill)|Equus]]*. Han begikk selvmord et par dager senere ved å hoppe fra sykehusets branntrapp, mens han var pasient ved Atkinson Morley Hospital i Wimbledon i London.

## Referanser


## Eksterne lenker
*
Super Mario Maker

***Super Mario Maker*** er et siderullende plattformspill og spillutviklingssystem utvikla og utgitt av Nintendo. Spillet ble lansert på Wii U i september 2015, og i en utgave tilpassa Nintendo 3DS i desember 2016.

*Super Mario Maker* lar spillere lage og spille på sine egne brett basert på spillene *[[Super Mario Bros.]]*, *[[Super Mario Bros. 3]]*, *[[Super Mario World]]* og *[[New Super Mario Bros. U]]*, samt dele brettene over internett. Spillet gjør nye verktøy og elementer tilgjengelige etter hvert som tiden går i spillet, blant annet muligheten for å laste ned og spille på brett laget av andre spillere.

En oppfølger med tittel *[[Super Mario Maker 2]]* ble utgitt 28. juni 2019 til Nintendo Switch.

## [[Gameplay]]
Spilleren får muligheten til å lage deres egne nivåer fra Super Mario-serien, og deretter publisere disse nivåene på Internett slik at andre spillere også kan oppleve dem. Spillere kan basere disse nivåene på spillingen og den visuelle stilen fra Super Mario Bros. eller Super Mario Bros. 3, Super Mario World eller New Super Mario Bros. Fiendens oppførsel varierer mellom de forskjellige spill-modusene. En del elementer er begrenset til spesifikke spille-stiler.

I tillegg til tradisjonelle Mario-elementer som Goomba eller forskjellige power-ups, er spilleren i stand til å manipulere oppførselen til forskjellige elementer i spillet på unike måter. For eksempel kan spilleren stable fiender, eller bruke skjell som en beskyttende hjelm. Mystery Mushroom, kan kle Mario i en av cirka 150 kostymer. En Mystery Mushroom har de samme effektene som en Super Mushroom, bortsett fra at Costume Mario har samme størrelse som en Small Mario.

Når brukeren klarer å nå slutten på deres eget ny-opprettede kurs, kan dette kurset publiseres i en online Course World. Der kan alle spillere bla gjennom og spille forskjellige bruker-genererte kurs, eller delta i andre utfordringer. Dens vanskelighetsgrader er Easy, Normal, Expert eller Super Expert. Alternativt kan spillerne spille 10 Mario Challenge, hvor de spiller et utvalg av spillets ferdig-produserte baner med bare 10 liv. Spillere er i utgangspunktet begrenset i antall kurs de kan laste opp på internett. Men ved å motta stjerner fra andre spillere kan de tjene medaljer som lar dem laste opp enda flere kurs.

## Referanser


## Eksterne lenker
* 
* 
*
Nintendo Land

***Nintendo Land*** er et selskapsspill utvikla og utgitt av Nintendo på Wii U. Spillet var en lanseringstittel for Wii U, og fulgte med i esken av konsollen.

*Nintendo Land* består av tolv ulike spill, som alle er basert på en eksisterende spillserie fra Nintendo, som *[[Mario]]* eller *[[The Legend of Zelda]]*. Spillene framstår som attraksjoner i en fornøyelsespark, og er designa for å demonstrere konseptet til Wii U og Wii U GamePad for nye spillere. *Nintendo Land* bruker både berøringsskjermen og bevegelsessensoren i Wii U GamePad. Flere av spillene i *Nintendo Land* tillater bruk av Wii Remote og Nunchuck i flerspillermodus.

## Referanser


## Eksterne lenker
*
Nobbin

**Nobbin** er en landsby i kommunen Putgarten på Wittow-halvøya på den tyske Østersjø-øya Rügen. Landsbyen består av bare noen få hus og  ligger mellom veien fra Altenkirchen til Arkona og Tromper Wiek.

Nobbin er best kjent for den megalittiske grav som er kjent som *Riesenberg* (også *Großsteingrab Riesenberg*). Graven ble bygget av flyttblokker og kan dateres til yngre steinalder i Rügen. Det er en av de største stein-graver i Nord-Tyskland, og ligger bare noen meter fra den bratte kysten ved Tromper Wiek.

Den trapesformede innhegningen som opprinnelig hadde 53 store grensesteiner er 34 meter lang og 8 til 11 meter bred (39 steiner står fortsatt). I nordøst var to tverrgående dysser, hvorav bare én er godt bevart. Den er 1.4 meter høy, 1.8 meter lang og 1,1 meter bred. På sørvestsiden ligger to steiner (*Wächtersteine*) foran innhegningen opprinnelig over 3 meter høye.

Under utgravninger i 1970 utført av Ewald Schuldt, ble det funnet tre pilspisser, et sverd, noen ødelagte kokekar og et par beinfragmenter (inkludert to hodeskaller). I det nordlige gravkammeret fant en restene etter en urnebegravelse fra 400-tallet f.Kr. Mellom steinene ble det funnet skår av keramikk fra slavisk tid og en arabisk sølvmynt fra 800-tallet.

## Litteratur
* Ingrid Schmidt: *Hünengrab und Opferstein – Bodendenkmale auf der Insel Rügen*. 1. Auflage. Hinstorff Verlag, Rostock 2001, ISBN 3-356-00917-6.
* Ewald Schuldt: *Der Riesenberg von Nobbin, Kreis Rügen*. - I: *Bodendenkmalpflege i Mecklenburg, Jahrbuch 1971* (1972), 153-160.
Østerrike under Paralympiske sommerleker 2000

**[[Østerrike]]** deltok under **[[Paralympiske sommerleker 2000]]** i Sydney, Australia, fra 23. til 31. oktober 2000.

Før lekene i Sydney 2000 hadde Østerrike vunnet 298 medaljer (93 gull, 98 sølv og 107 bronse) fra de 10 sommerlekene nasjonen har deltatt i siden 1960.

## Medaljer

## Referanser
New Super Mario Bros. U

***New Super Mario Bros. U*** er et plattformspill utvikla og utgitt av Nintendo. Spillet blei opprinnelig lansert til Wii U i november 2012 i Nord-Amerika og Europa, og i desember 2012 i Japan. Det er det fjerde spillet i *New Super Mario Bros.*-serien. En ekstra kampanje kom ut som nedlastbart innhold i 2013, kjent som *New Super Luigi U*. Denne kampanjen kunne også kjøpes som et separat spill.

En ny utgave av spillet blei utgitt til Nintendo Switch 11. januar 2019 under navnet ***New Super Mario Bros. U Deluxe***. Denne utgaven inkluderer både originalspillet og *New Super Luigi U*, i tillegg til Toadette som ny spillbar figur.

## Gameplay

### For alle versjoner
Målet med hvert nivå er å komme frem til mål-flagget på slutten av hvert nivå, samtidig som spilleren må unngå fiender og andre hindringer. Bowser, The Koopalings, Kamek, Boom Boom og Bowser Jr. er spillets viktigste antagonister. Nabbit er en ny antagonist som de forsøker å finne igjen, etter han stjal en gjenstand fra Toad. Når Nabbit blir fanget, belønner Toad denne gjenstanden til spilleren.

Sammen med tilbakevendende elementer som Ice Flowers og Yoshi, er et flygende ekorn en ny karakter som lar spilleren gli over lange avstander eller skli sakte nedover vertikale stier og klamre seg til siden av veggene. I tillegg er baby-yoshi et element som kan bæres av en spiller, og hver baby Yoshi har en spesiell evne avhengig av hva slags farge de får. Enkelte eldre "power-ups" har også fått nye evner, for eksempel Mini-Mushroom som blant annet tillater spilleren å løpe oppover vegger. Enkelte nivåer har også flere utganger som kan føre til alle de forskjellige områdene på kartet.

### Eksklusivt til '''''New Super Mario Bros. U Deluxe'''''
I ***New Super Mario Bros. U Deluxe har*** Toadette har sin egen powerup som kun hun kan bruke, denne forvandler henne til Peachette og gir henne dobbelt hopp og sakte fall.

Nabbit er også spillbar i Switch versjonen, Nabbit er nesten udødelig, og kan kun dø av å falle ned et stup (både på land og i vann), falle i lava, falle i syre eller hvis tiden går ut.

## Handling
Prinsesse Peach holdes fanget i et slott av Bowser og Bowser Jr. og dere håndlangere Koopalings. De har invadert slottet hennes, og bruker en gigantisk mekanisk arm for å kaste Mario, Luigi og to Toads langt unna. Mario og hans venner må derfor reise over hele landet, for å komme tilbake til prinsessens slott for å redde henne. På vei møter de syv Koopalings som kontrollerer hvert deres område.

I tillegg møter de Kamek, Nabbit, Bowser Jr. og en rekke andre motstandere, deriblant en Goomba. Ved å slå ut motstanderne kommer de stadig nærmere prinsessens slott, som har blitt forvandlet til en ond gjenspeiling av Bowser. Ved å beseire Bowser, håper Mario og Lugigi at prinsessens slott skal komme tilbake til det normale igjen.

## Referanser


## Eksterne lenker
*
Paper Mario: Color Splash

***Paper Mario: Color Splash*** er et action-eventyrspill som er utvikla av Intelligent Systems og utgitt av Nintendo på Wii U. Spillet handler om Paper Mario, som sammen med prinsesse Peach og Toad reiser til ei ukjent øy, *Prism Island*, for å redde lokalbefolkningen fra å miste fargene sine. Paper Mario møter malebøtta Huey og drar på ei ferd for å finne de seks magiske stjernene som gir farge til øya.

Spillmekanikkene i *Color Splash* bygger på *[[Paper Mario: Sticker Star]]* fra 2012. Kampsystemet er turbasert, der spillerens mulige trekk i kamp avgjøres av hvilke kort Paper Mario har for hånden. Spillet ble lansert internasjonalt i oktober 2016.

## Handling
Spilleren kontrollerer Mario og blir nødt til å få tak i de seks forvunnede Big Paint Stars som har blitt stjålet av Bowser. Underveis kan Mario også samle forskjellige gjenstander og mynter, snakke med Ikke-spillerstyrt spillere (NPC) og fullføre gåter eller andre utfordringer. Han kan også konsultere Huey, en alliert, for å skaffe hjelp underveis. Historien begynner med at Mario og Prinsesse Peach mottar et brev fra Prism Island, og i brevet oppdager er en padde som har blitt tappet for farge og brettet sammen til en bokstav-form. De seiler til Prism Island for å undersøke situasjonen, men øya ligger nå øde, men er full av fargeløse flekker og gjenstander.

En fontene i sentrum av øya er også tørr, og de berømte Big Paint Stars er forsvunnet. Et hvelv dukker opp i fontenen, som inneholder en boks maling. Etter at Mario forsøker å åpne den, blir boksen avslørt for å være Huey - vokteren av fontenen. Huey forklarer at fontenen vanligvis drives av seks Big Paint Stars, som forsyner øya med uendelig maling og farger. Mario går med på å hjelpe Huey med å gjenopprette Big Paint Stars, men kort tid senere blir prinsesse Peach kidnappet av Bowser. Når Mario har gjenvunnet alle de seks store stjernene, oppdager de at Bowser forsøkte å farge skallet sitt i en regnbue-farge ved hjelp av Prisma-fontenen. Men ved et uhell blandet han alle fargene sammen og skapte svart maling, et giftig stoff som besatte ham og forvandlet ham til Black Bowser. Han fortsatte med å tilkalle hæren sin og stjele Big Paint Stars, og tappe all fargen fra Prism Island.

Mario og vennene hans oppdager også at Bowser var den som sendte dem brevet med padden for å lokke dem til Prism Island. Det viser seg at Bowser masseproduserer enda mer svart maling ved en fabrikk, med mål om å male resten av verden deres helt svart. Mario og Huey blir deretter nødt til å stoppe all driften ved fabrikken, før det er for sent. Huey ofrer seg selv ved å fly ut i verdensrommet, og tar den svarte malingen langt bort fra Prism Island. Men dersom spilleren har oppfylt en del krav i løpet av spillet kommer Huey til å falle tilbake i Prisma-fontenen.

## Referanser


## Eksterne lenker
*
Super Smash Bros. for Nintendo 3DS og Wii U

***Super Smash Bros. for Nintendo 3DS*** og ***Super Smash Bros. for Wii U*** (også kjent under den uoffisielle samlebetegnelsen ***Super Smash Bros. 4***) er slåssespill utviklet av Sora Ltd. og Bandai Namco Games og utgitt av Nintendo på spillkonsollene Nintendo 3DS og Wii U.

I likhet med de andre spillene i *Super Smash Bros.*-serien, er *Super Smash Bros for Nintendo 3DS* og *Super Smash Bros. for Wii U* ikke-tradisjonelle slåssespill, der spillerne styrer figurer som bruker ulike angrep for å svekke motstanderne sine og slå dem ut av en arena. Spillene henter elementer som karakterer, hjelpemidler, musikk og arenaer fra ei rekke ulike spillserier, blant anna Nintendo-serier som *[[Mario]]*, *[[Donkey Kong]]*, *[[Pokémon]]*, *[[Metroid]]*, *[[The Legend of Zelda]]* og *[[Animal Crossing]]*, i tillegg til spillserier fra tredjeparter, som *[[Sonic the Hedgehog]], [[Final Fantasy]] og [[Bayonetta]].

*Super Smash Bros. for Wii U* er det første spillet i serien som åpner for flerspiller med opp til åtte deltakere samtidig. Begge spillene har blitt utvida siden lanseringa i 2014 med nedlastbart innhold, som inkluderer blant anna nye arenaer og nye karakterer. Enkelte elementer fra tidligere spill i serien, som eventyrmodusen i *Super Smash Bros. Brawl'', er fjerna.

## Referanser


## Eksterne lenker
*
Lenkeråte

**Lenkeråte** er en prosess hvor lenker slutter å fungere over tid, enten ved at ressursen de peker til har blitt flyttet eller på annen måte blitt permanent utilgjengelig. En slik lenke kalles en *ødelagt* eller *død* lenke. Dette kan være et stort problem, spesielt på eldre nettsteder.

En studie foretatt i 2021 av eksterne lenker i *[[The New York Times|New York Times]]*-artikler i perioden 1996–2019 fant at 25 % av lenkemålene ikke lenger var tilgjengelige.

Lenkeråte kan ha flere årsaker. Det kan blant annet skyldes utløpt domenenavn, restrukturering av nettstedet, dynamiske nettsider, tidligere fritt tilgjengelig innhold har blitt flyttet bak en betalingsmur, eller blokkering ved et internettfilter eller en brannmur. Preventiv bruk av permanente lenker og PURL-er (**), samt arkiveringssider som archive.is, Wayback Machine, WebCite osv., kan bidra til å forhindre at døde lenker oppstår. Slike arkiveringssider kan i noen tilfeller brukes i ettertid dersom nettsiden har blitt indeksert av en slik arkiveringssides bot i tide.

## Se også
* HTTP 404
* Internet Archive

## Referanser


## Eksterne lenker
*
Pokémon Sun og Moon

***Pokémon Sun*** og ***Pokémon Moon*** er et rollespill som blir utvikla av Game Freak og utgitt av Nintendo på Nintendo 3DS. Spillene er de første i den sjuende generasjonen i *[[Pokémon]]*-serien og ble lansert internasjonalt i november 2016.

## Handling
Historien finner sted i en tropisk skjærgård, på en gruppe øyer kjent som Alola-regionen. Den ledende vitenskapsmannen i Alola-regionen heter professor Kukui. Team Skull er navnet på en gruppe skurker fra Alola. The Aether Foundation er en organisasjon som forsøker å studere Ultra Beasts, mystiske skapninger fra en annen dimensjon. Selv om professor Oak ikke er med i Sun and Moon, tar fetteren hans Samson Oak hans plass.

Spilleren begynner med å flytte fra Kanto til øya Alolas Melemele sammen med moren sin. Etter å ha møtt Lillie, og reddet en spesiell Pokémonen hun gir navnet Nebby, skaffer spilleren en Start-Pokémon fra Professor Kukui, og begynner med forskjellige utfordringer på øya. Etter hvert møter spilleren også Team Skull, hvis medlemmer inkluderer deres leder Guzma og hans håndlanger Gladion. Spilleren møter også Aether Foundation, en organisasjon som har som mål å beskytte alle Pokémon mot forskjellige trusler.

Under et besøk til Aether Foundations base, kalt Aether Paradise, dukker en mystisk skapning kalt et «Ultra Beast» opp fra et ormehull. Men den trekker seg tilbake, før de rekker å beseire eller ta den til fange. Senere, etter at spilleren har beseiret Team Skull ved basen deres, avslører Gladion at Team Skull egentlig har jobbet for Aether Foundation. De har kidnappet Nebby, for å bruke disse kreftene for å tilkalle Ultra Beasts. Spilleren må deretter fortsette gjennom en rekke kamper på Aether Paradise med hjelp fra Hau og Gladion, og beseirer til slutt Aether-president Lusamine.

Men Lusamine blir avslørt for å være moren til Gladion og Lillie. Til tross for dette klarer Lusamine og Guzma å åpne et Ultra Wormhole, med hjelå fra Nebbys krefter. Dette får også Nebby til å utvikle seg til en kokong-lignende fasong, samtidig som Ultra Beasts slippes løs over hele Alola. Etter å ha kommet til den siste øya, må spilleren og Lillie gjennomføre et ritual for å utvikle Nebby til dens endelige form - Solgaleo eller Lunala avhengig av versjonen - ved øyas alter. I den aller siste kampen må spilleren slåss mot professor Kukui, for å bli utnevnt til Alolas aller første Pokémon League Champion.

## Referanser


## Eksterne lenker
*
Yooka-Laylee

***Yooka-Laylee*** er et action-eventyr-plattformspill som er utviklet av Playtonic Games og utgitt av Team17 for Microsoft Windows, macOS, Linux, PlayStation 4 og Xbox One den 11. april 2017. Spillet handler om kameleonen Yooka og flaggermusa Laylee, som skal stoppe Capital&nbsp;B fra å absorbere all litteratur og gjøre det om til profitt. En utgave av *Yooka-Laylee* var tidligere under utvikling for Wii U, men denne utgaven ble bekreftet kansellert i desember 2016. En utgave av spillet er under utvikling for Nintendo Switch.

*Yooka-Laylee* gikk under prosjektnavnet «Project Ukulele» og tittelen er et ordspill på instrumentet ukulele. Spillet bruker spillmotoren Unity og er utviklet av Playtonic Games, en gruppe av spillutviklere som tidligere har arbeidet i spillselskapet Rare i Nintendo 64-eraen. Det ble finansiert gjennom Kickstarter i 2015 og er en åndelig oppfølger til *[[Banjo-Kazooie]]* og *[[Banjo-Tooie]]*. *Yooka-Laylee* har etter lanseringen hovedsakelig fått middelmådige omtaler, der man er enige om at kameraføringen og utdatert spilldesign trekker spillopplevelsen ned.

## Referanser


## Eksterne lenker
*
Jan Roytvand

**Jan Roytvand** (født 1963) er en norsk styrkeløfter og tidligere kampsportutøver, som konkurrerer for Oslo Politis Idrettslag. Han er født og oppvokst i Iran, og kom til Norge på midten av 1980-tallet. Den første tiden bodde han i Levanger og Skogn i Nord-Trøndelag. På midten av 1990-tallet flyttet han til Oslo, hvor han jobber som tolk og fengselsbetjent i politiet.

Roytvand startet med styrketrening som 30-åring, i Skogn Idrettslag. Per 2016 har han blitt norgesmester i styrkeløft åtte ganger (i perioden 2004–2014). Totalt han han vunnet 15 medaljer i NM i styrkeløft, noe som er fjerde mest i Norge gjennom tidene. Han er dessuten fire ganger norgesmester i styrkeløft for veteraner (2003, 2010, 2012 og 2013).

## Resultater og meritter i styrkeløft

### NM i styrkeløft

### Veteran-NM i styrkeløft

## Referanser
Boccia under Paralympiske sommerleker 2016 – BC1–2 lag

**Boccia i klassen BC1–2 for lag** under Paralympiske sommerleker 2016 ble arrangert fra 10. til 12. september i Riocentro i Rio de Janeiro.

## Finalespill

## Gruppespill

### Gruppe A

### Gruppe B

### Gruppe C

### Gruppe D

## Deltakere
12 land stilte lag, med fire utøvere på hvert lag:

----


Pattaya Tadtong
Watcharaphon Vongsa
Worawut Saengampa
Subin Tipmanee




Sun Kai
Zhang Qi
Yan Zhiqiang
Zhong Kai




Lee Dong Won
Yoo Won Jeong
Sohn Jeong Min
Jeong So Yeong


Takayuki Kitani
Takayuki Hirose
Yuriko Fujii
Hidetaka Sugimura




David Smith
Nigel Murray
 Joshua Rowe
 Claire Taggart




Daniel Perez
Bernd Meints
Judith Bulthuis


Jose Carlos Chagas
Lucas de Araujo
Guilherme Moraes
Maciel Santos




John Loung
Hoi Ying Kwok
Mei Yee Leung
Hiu Lam Yeung




Manuel Martin Perez
Benito Martin Sanchez
Jose Manuel Prado
Desiree Valenzuela


Mauricio Barbure
Sebastian Gonzalez
Maria Sahonero
Luis Cristaldo

----


Abilio Valente
Antonio Marques
Cristina Goncalves
Fernando Ferreira




Tomas Kral
Robert Mezik
Lenka Durdinova
Jakub Nagy


## Referanser


## Eksterne lenker
* Rio 2016 - Mixed Team - BC1-2 - Standings (arkivert)
The Beatles: Eight Days a Week

***The Beatles: Eight Days a Week – The Touring Years*** er en amerikansk-britisk musikkdokumentar fra 2016, regissert av Ron Howard. Filmen handler om The Beatles' karriere i turnéårene 1962 til 1966. *The Beatles: Eight Days a Week* inneholder arkivklipp og intervjuer med blant andre Paul McCartney, Ringo Starr, Whoopi Goldberg og Sigourney Weaver.

## Utgivelse
Filmen hadde kinopremière i Storbritannia 15. september 2016 og i Norge 22. september. Konsertalbumet *[[The Beatles at the Hollywood Bowl]]* ble utgitt på nytt i forbindelse med filmutgivelsen.

## Mottakelse
Dokumentarfilmen fikk god kritikk og har per september 2016 fått 96 % på kritikersiden Rotten Tomatoes.

Birger Vestmo fra *[[Filmpolitiet]]* var også fornøyd og skrev: «*The Beatles: Eight Days a Week – The Touring Years* setter bandets fremgang inn i en større kontekst, både politisk og kulturelt, som er med på å forklare hvorfor fire unge menn fra Liverpool kunne bergta en hel verden med sin musikk. Den gir også et klart svar på spørsmålet mange har stilt seg: Hvorfor sluttet The Beatles å spille konserter? Det er ikke vanskelig å forstå hvorfor når man ser filmen. Konsertene og avstanden til publikum øker stadig i omfang mens fokuset på musikken nærmest forsvinner.»

Filmen ble nominert til en British Academy Film Award for beste dokumentarfilm.

## Referanser


## Eksterne lenker
*
Tyrkia under Paralympiske sommerleker 2000

**[[Tyrkia]]** deltok under **[[Paralympiske sommerleker 2000]]** i Sydney, Australia, fra 23. til 31. oktober 2000.

Før lekene i Sydney 2000 hadde ikke Tyrkia vunnet noen medaljer fra de eneste paralympiske sommerleker nasjonen hadde deltatt i (1992).

## Medaljer

## Referanser
Sveits under Paralympiske sommerleker 2000

**[[Sveits]]** deltok i de **[[Paralympiske sommerleker 2000]]** i Sydney, Australia, fra 23. til 31. oktober 2000.

Før lekene i Sydney 2000 hadde Sveits vunnet 216 medaljer (67 gull, 77 sølv og 72 bronse) fra de 10 paralympiske sommerleker nasjonen hadde deltatt i siden 1960.

## Medaljer

## Referanser
Wildeshausen

**Wildeshausen** er en småby i delstaten Niedersachsen i Tyskland. Den hadde 19 390 innbyggere per 2015.

Wildeshausen var i middelalderen underlagt Bremen, men ble i senmiddelalderen underlagt Fyrstbispedømmet Münster. Etter at innbyggerne i Wildeshausen hadde angrepet sognepresten i forbindelse med reformasjonen gikk Münsters regjering inn med militære styrker, henrettet borgermesteren Lickenberg, rev bymuren og reduserte Wildeshausen til et ubetydelig tettsted. Først i 1544 ble det igjen bygget en mindre bymur og Wildeshausen fikk tilbake enkelte byrettigheter. Den oppnådde likevel aldri sin tidligere betydning i de følgende århundrene. Fra 1700 tilhørte Wildeshausen Hertugdømmet Braunschweig-Lüneburg. I 1803 ble Wildeshausen en del av Oldenburg, og i 1946 ble det del av delstaten Niedersachsen.

## Referanser


## Eksterne lenker
*
Frankfurt (Main) Höchst stasjon

**Frankfurt (Main) Höchst stasjon** er en stasjon i Frankfurt am Main. Den betjenes av region- og lokaltrafikk.

## Eksterne lenker
*
Donkey Kong Country: Tropical Freeze

***Donkey Kong Country: Tropical Freeze*** er et plattformspill utviklet av Retro Studios, og publisert av Nintendo på Wii U.

Spillet ble lansert internasjonalt i februar 2014, og er oppfølgeren til *[[Donkey Kong Country Returns]]* fra 2010. En utvidet utgave av *Tropical Freeze* ble sluppet til Nintendo Switch i mai 2018.

*Tropical Freeze* fortsetter i samme stil som de tidligere spillene i *Donkey Kong Coutry*-serien, og handler og Donkey Kong og vennene hans som reiser gjennom seks ulike øyer for å nedkjempe viking-rasen Snowmads. Kontrollene er like som i det forrige spillet i serien. Spilleren kontrollerer Donkey Kong som kan få hjelp av en kompanjong, som enten gir Donkey Kong nye ferdigheter eller som kan kontrolleres individuelt av en annen spiller.

## [[Gameplay]]
Donkey Kong og vennene hans må reise gjennom syv forskjellige øyer for å beseire Snowmads. Kontroller ligner det forrige spillet, med tillegg kan spilleren plukke opp gjenstander fra bakken som de kan kaste mot fiender. I likhet med forrige spill i serien skal spilleren kontrollere Donkey Kong som blir assistert av en ledsager, enten Diddy Kong, eller to nye karakterer Dixie Kong og Cranky Kong. Dixie har evnen til å snurre sin hestehale til en propell og sakte senke seg gjennom luften, som gjør at hun og Donkey Kong kan fly opp til plattformer utenfor rekkevidde for å finne nye gjenstander.

En butikk, drevet av Funky Kong, tilbyr forskjellige støtte-elementer som for eksempel midlertidig uovervinnelighet. I likhet med det forrige spillet inneholder hvert nivå forskjellige bokstaver eller andre puslespill-biter, hvorav noen krever spesifikke partnere for å nå. Disse tingene kan låse opp forskjellige bonuser eller andre skjulte nivåer. Nintendo Switch-versjonen av spillet har også Funky Kong som en ny spillbar karakter.

## Handling
Samtidig som karakterene skal feire bursdagen til Donkey Kong, blir øya deres angrepet av Snowmads - arktiske inntrengere. Lederen deres, Lord Fredrik, blåser i et kraftig horn som skaper en frossen vind og en drage av is. Donkey Kong og hans venner blir blåst langt vekk. Snowmads og Lord Fredrik legger deretter beslag på den nå frosne Donkey Kong Island.

Donkey Kong og hans venner må deretter reise over en rekke øyer, for å komme tilbake til Donkey Kong Island. De tar seg gjennom den frosne festningen til de møter lederen for Snowmads, Lord Fredrik, som utfordrer dem til en slåsskamp dypt inne i en vulkan. Donkey Kong må også få tak i Fredriks horn, for å produsere en bris som skal tine opp Donkey Kong Island igjen.

## Referanser


## Eksterne lenker
*
Lytton Strachey

**Giles Lytton Strachey** (1880–1932) var en britisk biograf, kritiker og forfatter.

Strachey studerte ved University of Cambridges Trinity College fra 1899 til 1905. Gjennom vennskap med John Maynard Keynes, Leonard Woolf, E.M. Forster og Clive Bell kom han i kontakt med *[[Bloomsbury-gruppen|Bloomsbury Group]]* og ble et sentralt medlem i denne kretsen av intellektuelle briter.

Fra 1904 til 1914 skrev Strachey bok- og teaterkritikker for magasinet *The Spectator*, publiserte poesi og skrev det innflytelsesrike litteraturkritiske verket *Landmarks in French Literature* (1912). Hans største suksess var *Eminent Victorians* (1918), en samling kortbiografier over fire viktorianske «helter». Med en karakteristisk sarkasme avkledde han deres menneskelige svakheter og viste fram det han så som hykleri i viktoriansk moral. *Queen Victoria* (1921) er holdt i samme stil.

Med karakteren Viscount Risley reiste E.M. Forster et litterært minnesmerke over Strachey i romanen *Maurice*. Stracheys uvanlige forhold til maleren Dora Carrington ble framstilt i filmen *Carrington* (1995), med Jonathan Pryce som Strachey og Emma Thompson som Carrington.

## Litteratur
* Millicent Bell: «Lytton Strachey’s Eminent Victorians» i Meyers, Jeffrey (red.) *The Biographer’s Art*, London: Macmillan, 1989, s. 53–55.
* G. Diment: «Nabokov and Strachey». *Comparative Literature Studies* 27.4 (1990), s. 285–97.
* Michael Holroyd: *Lytton Strachey,* 1994, ISBN 0-09-933291-4 (paperback)
* Martin Kallich: *The Psychological Milieu of Lytton Strachey,* NY: Bookman Associates, 1961.
* Julie Anne Taddeo: *Lytton Strachey and the Search for Modern Sexual Identity*,  Binghamton: Harrington Park Press, 2002.

## Referanser


## Eksterne lenker

* 
* Verk av Lytton Strachey i Project Gutenberg
* Stephen Tomlins byste av Lytton Strachey (1928–1930) i *[[Tate Gallery]]*, London
Nyssodectes

* Se Systematisk inndeling

***Nyssodectes*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, gråbrunlige trebukker. Antennene er ganske lange, særlig hos hannene. Pronotum er nærmest tønneformet uten pigger på sidene. Dekkvingene er noe hvelvede, med rundede sider.

## Levevis
Larvene lever i død ved.

## Utbredelse
Slekten er utbredt i Mellom- og Sør-Amerika, fra Mexico i nord til Peru i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini Thomson, 1860
******** Slekten  *Nyssodectes* Dillon, 1955 
********* *[[Nyssodectes bispecularis]]* (White, 1855)
********* *[[Nyssodectes concinna]]* (Bates, 1885)
********* *[[Nyssodectes dulcissimus]]* (Bates, 1863)
********* *[[Nyssodectes longula]]* (Bates, 1881)
********* *[[Nyssodectes roseicollis]]* (Bates, 1872)
********* *[[Nyssodectes veracruzi]]* Dillon, 1955

## Kilder
* Katalog med utbredelsesdata 
* Liste over slektene

## Eksterne lenker
* 
* 
*  Bildegalleri
Dufauxia

* Se Systematisk inndeling

***Dufauxia*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, korte og brede, brunlige trebukker med lange antenner. Pronotum har en kort tann midt på hver side.

## Levevis
Larvene lever i død ved.

## Utbredelse
Slekten er utbredt i Sør-Amerika, fra Fransk Guyana i nord til Paraguay i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthoderini 
******** Slekten *Dufauxia* Lane, 1955
********* *[[Dufauxia feulleti]]* Tavakilian & Neouze, 2013
********* *[[Dufauxia guaicurana]]* Lane, 1955
********* *[[Dufauxia kourouana]]* Lane, 1970
********* *[[Dufauxia simplex]]* Martins & Galileo, 2003
********* *[[Dufauxia thomasi]]* Martins & Galileo, 2007
********* *[[Dufauxia trichocera]]* Monné & Magno, 1990
********* *[[Dufauxia zikani]]* Lane, 1970

## Kilder
* Katalog med utbredelsesdata 
* Liste over slektene

## Eksterne lenker
* Bildegalleri 
* 
*